คำสั่งนายกรัฐมนตรีคำสั่งนายกรัฐมนตรีที่ พิเศษ ๙๓/๒๕๕๓เรื่องแต่งตั้งผู้กำกับการปฏิบัติงาน หัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉินที่มีความร้ายแรง(เพิ่มเติม)[๑] ตามที่ได้มีประกาศสถานการณ์ฉุกเฉินที่มีความร้ายแรงในเขตท้องที่กรุงเทพมหานคร จังหวัดนนทบุรี อำเภอเมืองสมุทรปราการ อำเภอบางพลีอำเภอพระประแดง อำเภอพระสมุทรเจดีย์ อำเภอบางบ่อ และอำเภอบางเสาธงจังหวัดสมุทรปราการ อำเภอธัญบุรี อำเภอลาดหลุมแก้ว อำเภอสามโคก อำเภอลำลูกกาและอำเภอคลองหลวง จังหวัดปทุมธานี อำเภอพุทธมณฑล จังหวัดนครปฐม และอำเภอวังน้อยอำเภอบางปะอิน อำเภอบางไทร และอำเภอลาดบัวหลวง จังหวัดพระนครศรีอยุธยา ลงวันที่ ๗เมษายน พ.ศ. ๒๕๕๓ และนายกรัฐมนตรีได้มีคำสั่งนายกรัฐมนตรี ที่ พิเศษ ๒/๒๕๕๓ เรื่องแต่งตั้งผู้กำกับการปฏิบัติงาน หัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉินที่มีความร้ายแรง ลงวันที่ ๗เมษายน พ.ศ. ๒๕๕๓ แล้วนั้นโดยที่ปรากฏข้อเท็จจริงจากการขอคืนพื้นที่จากกลุ่มผู้ชุมนุมในเขตท้องที่ตามประกาศสถานการณ์ฉุกเฉินที่มีความร้ายแรงเมื่อวันที่ ๑๐ เมษายน พ.ศ. ๒๕๕๓ ว่าได้มีบุคคลหรือกลุ่มบุคคลใช้กำลังประทุษร้ายหรือกระทำการใดก่อให้เกิดอันตรายต่อชีวิตหรืออันตรายอย่างร้ายแรงต่อร่างกายหรือเสรีภาพของพนักงานเจ้าหน้าที่และบุคคลใดๆโดยมีความมุ่งหมายเพื่อขู่เข็ญหรือบังคับรัฐบาลให้กระทำหรือไม่กระทำการอันจะก่อให้เกิดความเสียหายอย่างร้ายแรงหรือเพื่อสร้างความปั่นป่วน โดยให้เกิดความหวาดกลัวในหมู่ประชาชนอันเป็นการกระทำความผิดฐานก่อการร้ายตามประมวลกฎหมายอาญา เพื่อให้การป้องกัน แก้ไขปราบปรามและระงับยับยั้งการกระทำความผิดในส่วนที่เกี่ยวกับการก่อการร้ายดังกล่าวเป็นไปอย่างมีประสิทธิภาพอาศัยอำนาจตามมาตรา๗ วรรคสาม และวรรคหก และมาตรา ๑๕แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๖ มาตรา ๓๘ มาตรา ๔๑มาตรา ๔๓ มาตรา ๔๕ และมาตรา ๖๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย นายกรัฐมนตรีจึงมีคำสั่ง ดังต่อไปนี้ข้อ๑ ให้ยกเลิกความในข้อ ๒ของคำสั่งนายกรัฐมนตรี ที่ พิเศษ ๒/๒๕๕๓ เรื่อง แต่งตั้งผู้กำกับการปฏิบัติงานหัวหน้าผู้รับผิดชอบ และพนักงานเจ้าหน้าที่ในการแก้ไขสถานการณ์ฉุกเฉินที่มีความร้ายแรงลงวันที่ ๗ เมษายน พ.ศ. ๒๕๕๓ และให้ใช้ความต่อไปนี้แทนข้อ ๒ ให้ พลเอก อนุพงษ์เผ่าจินดา ผู้บัญชาการทหารบก เป็นหัวหน้าผู้รับผิดชอบในเขตท้องที่ตามประกาศสถานการณ์ฉุกเฉินที่มีความร้ายแรง และรับผิดชอบในการป้องกันแก้ไข ปราบปรามและระงับยับยั้งการกระทำความผิดเกี่ยวกับการก่อการร้ายตามประมวลกฎหมายอาญาในเขตท้องที่ตามประกาศสถานการณ์ฉุกเฉินที่มีความร้ายแรงด้วยข้อ๒ ให้ยกเลิกความในข้อ ๓ของคำสั่งนายกรัฐมนตรี ที่ พิเศษ ๒/๒๕๕๓ เรื่อง แต่งตั้งผู้กำกับการปฏิบัติงานหัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉินที่มีความร้ายแรง ลงวันที่ ๗เมษายน พ.ศ. ๒๕๕๓ และให้ใช้ความต่อไปนี้แทนข้อ ๓ ให้หัวหน้าผู้รับผิดชอบตามข้อ ๒มีอำนาจในการแก้ไขสถานการณ์ฉุกเฉินที่มีความร้ายแรงตามที่กำหนดไว้ในพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ โดยให้มีอำนาจในการป้องกัน แก้ไข ปราบปรามและระงับยับยั้งการกระทำความผิดเกี่ยวกับการก่อการร้ายตามประมวลกฎหมายอาญาในเขตท้องที่ตามประกาศสถานการณ์ฉุกเฉินที่มีความร้ายแรงรวมทั้งให้มีอำนาจหน้าที่ดังต่อไปนี้ด้วย(๑)บังคับบัญชาและสั่งการส่วนราชการ ข้าราชการที่เกี่ยวข้อง และพนักงานเจ้าหน้าที่เพื่อป้องกัน แก้ไข ปราบปรามและระงับยับยั้งการกระทำความผิดเกี่ยวกับการก่อการร้ายตามประมวลกฎหมายอาญารวมทั้งปฏิบัติการให้เป็นไปตามที่กฎหมายกำหนด(๒)ดำเนินการอื่นตามที่นายกรัฐมนตรีหรือผู้กำกับการปฏิบัติงานมอบหมายทั้งนี้ตั้งแต่บัดนี้เป็นต้นไปสั่ง ณ วันที่ ๑๖เมษายน พ.ศ. ๒๕๕๓อภิสิทธิ์ เวชชาชีวะนายกรัฐมนตรีปริยานุช/จัดทำ๑๗ มิถุนายน ๒๕๕๓กวินทราดา/ตรวจ๒๖ พฤศจิกายน ๒๕๕๓ศิรวัชร์/ปรับปรุง๒๓ พฤศจิกายน ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๔๙ ง/หน้า ๓๘/๒๐ เมษายน ๒๕๕๓